**Független könyvvizsgálói vélemény**

**Pesterzsébet Önkormányzat**

**Képviselő-testülete részére**

Elvégeztem Pesterzsébet Önkormányzat - 1201 Budapest, Kossuth tér 1 – 2018. évi költségvetésének módosításáról szóló rendelet-tervezet felülvizsgálatát a helyi önkormányzatokról valamint az államháztartásról szóló törvény előírásai alapján.

A fenti jogszabályi előírások szerint az Önkormányzat meghatározza, rendeletben állapítja meg költségvetését, amelyet testületi döntéssel meg is változtathat. Az előirányzat-módosítás nem érintheti az Országgyűlés kizárólagos költségvetési törvényben felsorolt és a Kormány előirányzat-módosítási hatáskörébe tartozó előirányzatokat.

Mindezeknek megfelelően az előterjesztés, valamint a rendelet-módosítási tervezet megfelel a fenti jogszabályi előírások, rendelkezések, illetve a kapcsolódó egyéb általános érvényű államháztartási szabályozók által meghatározott követelményeknek.

A rendelkezésemre bocsátott rendelet-tervezet az Önkormányzat 2018. évi előirányzatát 764 259 124 Ft –al javasolja megemelni, melynek figyelembe vétele után Pesterzsébet Önkormányzat 2018. évi módosított költségvetésének bevételi és kiadási főösszege 13 062 709 228 Ft-ra módosul.

Az előirányzat módosítást, az Önkormányzat számlájára beérkező bevételek, képviselő-testületi és bizottsági döntések rendeleten való átvezetése, a beérkezett bevételek, a szükséges kiadásokra előirányzat átcsoportosítások, az intézmények saját hatáskörű módosítása valamint a jogszabály szerinti módosítások és átcsoportosítások indokolják.

Bevételi oldalon a módosítási javaslat összesen 764 259 124 Ft-al növeli a bevételeket, melynek eredményeként növekednek az Önkormányzat működési költségvetési bevételei 23 991 124 Ft- al, és a felhalmozási bevételek 740 268 000 Ft-al. A működési költségvetési bevételeken belül növekednek a működési célú támogatások 19 516 427 Ft-al, a működési bevételek 3 749 990 Ft-al valamint a közhatalmi bevételek é az átvett pénzeszközök.

Kiadási oldalon a módosítási javaslat növeli a működési kiadásokat összesen 120 806 833 Ft-al, a felhalmozási költségvetési kiadásokat 85 294 395 Ft –al valamit a felhalmozási célú finanszírozási kiadásokat 558 157 896 Ft-al. Működési kiadásokon belül növekednek a járulékok (1 574 230 Ft), a dologi kiadások (10 962 580 Ft), az egyéb működési célú kiadások (143 056 589 Ft) és csökkennek a személyi juttatások (-124 072 Ft) és az ellátottak pénzbeli juttatásai (-850 394 Ft). A felhalmozási költségvetési kiadásokon belül növekednek a beruházások (1 821 833 Ft), a felújítások (45 860 462 Ft), az egyéb felhalmozási kiadások (3 800 000 Ft) és a felalmozási célú tartalék (33 812 100 Ft).

Könyvvizsgálói munkám során a költségvetési előirányzat módosításhoz kapcsolódó előterjesztést, rendelet- módosítási tervezetet és a hozzá kapcsolódó táblázatokat, mellékleteket, kimutatásokat számszakilag ellenőriztem, az eredeti és a módosított költségvetéssel összevetettem.

A fentiek alapján Pesterzsébet Önkormányzat 2018. évi költségvetési előirányzat módosítását és rendelet-tervezetét tárgyalásra alkalmasnak tekintem.

Budapest, 2018. szeptember 13.

Vántsa Katalin

Pasarét Auditor Kft

bejegyzett könyvvizsgáló

kamarai szám: 001387